Missatge: No he trobat cap tema per parlar exclusivament dels sudokus, tot eren sobre casos concrets, així que proposo fer servir aquest (en el cas de que els sudokus donin tema per a un fil exclusiu). En tot cas jo he obert aquest per ensenyar un recent descobriment. Resulta que un matemàtic de la Universitat de Dublín, Gary McGuire, ha descobert que un sudoku no es pot resoldre si no té com a mínim 17 xifres a l'inici, ja que si n'hi ha menys hi poden haver diferents resultats, no hi ha una única solució. Deixo l'enllaç al diari Público (el vaig començar a seguir al Facebook per les promocions de cinema que feien i he anat veient que de vegades van penjant articles així interessants), és en castellà però només és per ampliar la informació, bàsicament diu el que ja he explicat aquí.

Resposta: Sempre m'havia preguntat si els feien perquè només tinguessin una solució possible, fins que l'altre dia en vaig fer un on quan em quedaven 6 caselles per omplir i tres xifres per posar dues vegades, tenia un grau de llibertat per escollir la solució final.